Input: मापो मौषधीर्हिꣳसीर्धाम्नो धाम्नो राजँस्ततो वरुण नो मुञ्च। यदाहुरघ्न्याऽइति वरुणेति शपामहे ततो वरुण नो मुञ्च। सुमित्रिया नऽआपऽओषधयः सन्तु दुर्मित्रियास्तस्मै सन्तु योऽस्मान् द्वेष्टि यं च वयं द्विष्मः॥२२॥

Padapatha: मा।अपः।मा।ओषधीः।हिꣳसीः।धाम्नोधाम्न इति धाम्नःऽधाम्नः।राजन्।ततः।वरुण।नः।मुञ्च।यत्।आहुः।अघ्न्याः।इति।वरुण।इति।शपामहे।ततः।वरुण।नः।मुञ्च।सुमित्रिया इति सुऽमित्रियाः।नः।आपः।ओषधयः।सन्तु।दुर्मित्रिया इति दुःऽमित्रियाः।तस्मै।सन्तु।यः।अस्मान्।द्वेष्टि।यम्।च।वयम्।द्विष्मः